กระทรวงสาธารณสุข ประกาศเจตนารมณ์ เนื่องในวันต่อต้านคอร์รัปชัน ไม่โกงแผ่นดิน ไม่ทนทุจริต ไม่ใช่ตำแหน่งหากินบนความทุกข์ยากของประชาชน
กระทรวงสาธารณสุข ประกาศเจตนารมณ์ เนื่องในวันต่อต้านคอร์รัปชัน ไม่โกงแผ่นดิน ไม่ทนทุจริต ไม่ใช่ตำแหน่งหากินบนความทุกข์ยากของประชาชน  นายสาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.สุขุม กาญจนพิมาย ปลัดกระทรวงสาธารณสุข นำคณะผู้บริหาร บุคลากรกระทรวงสาธารณสุข ร่วมประกาศเจตนารมณ์ต่อต้านการทุจริต “กระทรวงสาธารณสุขใสสะอาด ร่วมต้านทุจริต” เนื่องในวันต่อต้านคอร์รัปชัน นายสาธิต ปิตุเตชะ กล่าวว่า รัฐบาลได้กำหนดให้การแก้ไขปัญหาการทุจริตเป็นวาระแห่งชาติ  มุ่งแก้ไขปัญหาการทุจริตและประพฤติมิชอบ เพื่อให้คนไทยมีความซื่อสัตย์สุจริต ยกระดับค่าดัชนีการรับรู้การทุจริต สร้างค่านิยมซื่อสัตย์สุจริตและน้อมนำปรัชญาของเศรษฐกิจพอเพียงมาใช้ในการดำเนินชีวิต โอกาสนี้นายสาธิต ร่วมกับคณะผู้บริหาร ข้าราชการกระทรวงสาธารณสุข ประกาศเจตนารมณ์ว่า จะซื่อตรง จงรักภักดีต่อพระมหากษัตริยาธิราชเจ้า ในพระบรมราชจักรีวงศ์ทุกพระองค์ จะเป็นคนดีมีคุณธรรม ประพฤติปฏิบัติตนในสัมมาอาชีพ ด้วยความซื่อสัตย์สุจริต ไม่กระทำการโกงแผ่นดิน ไม่ทนต่อการทุจริต และไม่ใช้ตำแหน่งหน้าที่หากินบนความทุกข์ยากของประชาชน และจะน้อมนำปรัชญาเศรษฐกิจพอเพียงมาใช้ในการดำเนินชีวิต กระทรวงสาธารณสุข กำหนดทิศทางการป้องกันปราบปรามการทุจริตและประพฤติมิชอบ ด้วยมาตรการ 3ป. 1ค. คือ ปลูกและปลุกจิตสำนึก ป้องกัน ปราบปรามและ ค. คือ เครือข่ายในการป้องกันและปราบปรามการทุจริต โดยกำหนดให้มีการบริหารงานที่โปร่งใสตามหลักธรรมาภิบาลซึ่งเป็น 1 ใน 4 ยุทธศาสตร์สำคัญของยุทธศาสตร์ชาติระยะ 20 ปี (ด้านสาธารณสุข)